CELEX: 31985R1580
Language: el
Date: 1985-06-10 00:00:00
Title: Κανονισμός (ΕΟΚ) αριθ. 1580/85 του Συμβουλίου της 10ης Ιουνίου 1985 για την αύξηση των ποσοτήτων των κοινοτικών δασμολογικών ποσοστώσεων που ανοίχτηκαν για το έτος 1985 για ορισμένες ποιότητες σιδηροχρωμίου της διάκρισης ex 73.02 Ε Ι του Κοινού Δασμολογίου

Avis juridique important

|

31985R1580

Κανονισμός (ΕΟΚ) αριθ. 1580/85 του Συμβουλίου της 10ης Ιουνίου 1985 για την αύξηση των ποσοτήτων των κοινοτικών δασμολογικών ποσοστώσεων που ανοίχτηκαν για το έτος 1985 για ορισμένες ποιότητες σιδηροχρωμίου της διάκρισης ex 73.02 Ε Ι του Κοινού Δασμολογίου  

Επίσημη Εφημερίδα αριθ. L 154 της 13/06/1985 σ. 0005 - 0006

***** ΚΑΝΟΝΙΣΜΟΣ (ΕΟΚ) αριθ. 1580/85 ΤΟΥ ΣΥΜΒΟΥΛΙΟΥ  της 10ης Ιουνίου 1985  για την αύξηση των ποσοτήτων των κοινοτικών δασμολογικών ποσοστώσεων που ανοίχτηκαν για το έτος 1985 για ορισμένες ποιότητες σιδηροχρωμίου της διάκρισης ex 73.02 Ε Ι του Κοινού Δασμολογίου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  το σχέδιο κανονισμού που υπέβαλε η Επιτροπή,  Εκτιμώντας:  ότι, με τον κανονισμό (ΕΟΚ) αριθ. 3412/84 (1), το Συμβούλιο άνοιξε για το 1985 και κατένειμε μεταξύ των κρατών μελών κοινοτικές δασμολογικές ποσοστώσεις με δασμό μηδέν για το σιδηροχρώμιο που περιέχει κατά βάρος 4 % ή περισσότερο άνθρακα, ή 6 % ή περισσότερο άνθρακα, της διάκρισης ex 73.02 E I του Κοινού Δασμολογίου, και ότι οι ποσότητες των ποσοστώσεων αυτών καθορίστηκαν σε 7 000 και 200 000 τόνους αντίστοιχα·  ότι τα οικονομικά στοιχεία που υπάρχουν σήμερα για την κατανάλωση, την παραγωγή και τις εισαγωγές υπέρ άλλων προτιμησιακών δασμολογικών καθεστώτων, επιτρέπουν να υπολογιστεί ότι οι ανάγκες της Κοινότητας σε εισαγωγές αυτών των προϊόντων από τρίτες χώρες μπορούν να φτάσουν, το τρέχον έτος, σε επίπεδα ανώτερα από τις ποσότητες που καθορίστηκαν με τον κανονισμό (ΕΟΚ) αριθ. 3412/84·  ότι, για να μην τεθεί σε κίνδυνο η ισορροπία της αγοράς του προϊόντος αυτού και να εξασφαλιστεί παράλληλη εξέλιξη όσον αφορά την απορρόφηση της κοινοτικής παραγωγής και την ικανοποιητική εξασφάλιση του εφοδιασμού των βιομηχανιών που το χρησιμοποιούν, πρέπει οι αυξήσεις των εν λόγω ποσοστώσεων να περιοριστούν σε ποσότητες που αντιστοιχούν στις ανάγκες των εν λόγω βιομηχανιών μέχρι το επόμενο φθινόπωρο, ήτοι σε 7 000 και 200 000 τόνους αντίστοιχα·  ότι κρίνεται σκόπιμο, τόσο για το σιδηροχρώμιο που περιέχει 4 % ή περισσότερο άνθρακα όσο και για το σιδηροχρώμιο που περιέχει 6 % ή περισσότερο άνθρακα, να μοιραστεί η ποσότητα που θα προκύψει από τις αυξήσεις σε δύο τμήματα, από τα οποία το πρώτο τμήμα θα κατανεμηθεί μεταξύ ορισμένων κρατών μελών ανάλογα με τις προβλεπόμενες ανάγκες τους και το δεύτερο τμήμα θα αποτελέσει κοινοτικό απόθεμα για την κάλυψη ενδεχόμενων πρόσθετων αναγκών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι ποσότητες των κοινοτικών δασμολογικών ποσοστώσεων που ανοίχτηκαν με τον κανονισμό (ΕΟΚ) αριθ. 3412/84 για το σιδηροχρώμιο που περιέχει κατά βάρος 4 % ή περισσότερο άνθρακα και 6 % ή περισσότερο άνθρακα, της διάκρισης ex 73.02 E I του Κοινού Δασμολογίου, αυξάνονται από 7 000 σε 14 000 τόνους και από 200 000 σε 400 000 τόνους αντίστοιχα.  Άρθρο 2  1. Ένα πρώτο τμήμα από εκάστη των συμπληρωματικών ποσοτήτων που αναφέρονται στο άρθρο 1, ανερχόμενο στους 6 500 και 190 000 τόνους αντίστοιχα, κατανέμεται ως εξής μεταξύ ορισμένων κρατών μελών:  α) για το σιδηροχρώμιο που περιέχει κατά βάρος 4 % ή περισσότερο άνθρακα:  1.2 //   // (σε τόνους)  // Μπενελούξ  // 1 590  // Γερμανία  // 1 060  // Γαλλία  // 1 075  // Ιταλία  // 1 185  // Ηνωμένο Βασίλειο  // 1 590  β) για το σιδηροχρώμιο που περιέχει κατά βάρος 6 % ή περισσότερο άνθρακα:  1.2 //   // (σε τόνους)  // Μπενελούξ  // 9 915  // Γερμανία  // 74 345  // Γαλλία  // 47 510  // Ιταλία  // 43 355  // Ηνωμένο Βασίλειο  // 14 875  2. Τα δεύτερα τμήματα, ανερχόμενα σε 500 και 10 000 τόνους αντίστοιχα, αποτελούν τα αποθέματα. Τα αποθέματα που προβλέπονται στο άρθρο 2 παράγραφος 2 του κανονισμού (ΕΟΚ) αριθ. 3412/84 αυξάνονται επομένως από 500 σε 1 000 τόνους και από 10 000 σε 20 000 τόνους.  Άρθρο 3  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 10 Ιουνίου 1985.  Για το Συμβούλιο  Ο Πρόεδρος  M. FIORET  (1) ΕΕ αριθ. L 316 της 6. 12. 1984, σ. 16.